
Prienų rajono savivaldybės tarybai
SPRENDIMO „DĖL PRIENŲ RAJONO SAVIVALDYBĖS TARYBOS 2012 M. RUGPJŪČIO 30 D. SPRENDIMO NR. T3-208 „DĖL PRIENŲ RAJONO SAVIVALDYBĖS STOJIMO Į PRIENŲ RAJONO VIETOS VEIKLOS GRUPĘ IR ATSTOVO DELEGAVIMO Į VIETOS VEIKLOS GRUPĖS VALDYBĄ“ PAKEITIMO

 projekto AIŠKINAMASIS RAŠTAS 

2016-03-21  Nr. (12.7)-IS-R3-8
Prienų rajono savivaldybė nuo 2012 m. rugpjūčio 30 d. yra Prienų rajono vietos veiklos grupės narė. 

Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių, patvirtintų Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343, 12.4 papunktyje nustatyta, kad VVG privalo sudaryti kolegialų valdymo organą, turintį teisę priimti sprendimus dėl projektų įgyvendinimo atstovaujamojoje teritorijoje. Valdymo organas turi būti sudarytas ne mažiau kaip iš 11 narių. Pagal taisykles vietos valdžia (savivaldybė) gali sudaryti iki 30 proc. visų narių.

Prienų rajono savivaldybės tarybos 2015 m. birželio 25 d. sprendimu Nr. T3-145 į Prienų rajono vietos veiklos grupę buvo deleguoti 3 savivaldybės atstovai, iš kurių vienas – Vytautas Griauslys, Investicijų skyriaus vedėjas. Vytautas Griauslys nuo 2016 m. kovo 1 d. Prienų rajono savivaldybės administracijoje nedirba, todėl parengtas minėto sprendimo pakeitimo projektas ir siūloma vietoj Vytauto Griauslio deleguoti naują narį į Prienų rajono vietos veiklos grupės valdybą. 
Žemės ūkio skyriaus vedėjas, 




  



laikinai einantis Investicijų skyriaus vedėjo pareigas 


Donatas Šimukonis 

